|  |  |
| --- | --- |
|    | **Šis straipsnis dėl savo svarbos, redagavimo karų ar dažnų atakų yra iš dalies užrakintas.**Jo negali redaguoti neregistruoti ir neseniai registruoti dalyviai; gali redaguoti automatiškai patvirtinti naudotojai. |


**Cristiano Ronaldo**|  |
| Asmeniniai duomenys |
| **Pilnas vardas** | Cristiano Ronaldo dos Santos Aveiro |
| Gimimo data | 1985 m. vasario 5 d. (39 metai) |
| Gimimo vieta | Funšalis, Portugalija |
| Ūgis | 1,87 m |
| Klubai |
| Dabar žaidžia | Al Nassr |
| **Numeris** | 7 |
| **Pozicija** | krašto saugas, puolėjas |
| Profesionalūs klubai\* |
| 1999−20032003−20092009–20182018–20212021–20222023– | Sporting LisbonManchester UnitedReal MadridJuventus TurinManchester UnitedAl Nassr | 025 0(3) 196 (84)0292 (311)098 (81)0 40 (19)0 27 (26) |
| Nacionalinė komanda\*\* |
| 2003- | Portugalija Portugalija | 203 (127) |
| \* Skaičiuojama tik pasirodymai ir įvarčiai vietinėje lygoje Duomenys 2023 m. lapkričio 4 d..
\*\* Nacionalinės komandos pasirodymų irįvarčių duomenys 2023 m. spalio 16 d.. |

Krištianas Ronaldas ir Lionelis Mesis 2011 m. Jiedu laikomi geriausiais savo kartos žaidėjais pasaulyje.
**Krištianas Ronaldas dos Santošas Aveiras** (port. *Cristiano Ronaldo dos Santos Aveiro*; g. 1985 m. vasario 5 d. Funšalyje, Portugalijoje) – profesionalus portugalų futbolininkas, žaidžiantis krašto puolėjo pozicijoje, Portugalijos vyrų futbolo rinktinės kapitonas, nuo 2022 m. Al-Nassr FC klubo žaidėjas. Jis taip pat yra visų laikų rezultatyviausias Portugalijos žaidėjas.

Biografija
----------

### Sporting Lisboa

Kristianas Ronaldas gimė Madeiros salų Funšalio mieste, kur ir pradėjo savo futbolo karjerą prieš išvykdamas į „Sporting Lisboa". Portugalijos aukščiausioje lygoje (SuperLiga) „Sporting" ekipos gretose Ronaldas debiutavo 2002 m. rugsėjį būdamas vos septyniolikos.

Krištianas Ronaldas susilaukė didelio dėmesio – taip pat ir „Manchester United" žaidėjų – draugiškose priešsezoninėse rungtynėse, kurios buvo skirtos naujojo „Sporting" stadiono atidarymui. Tose rungtynėse jis įmušė įvartį.

### Manchester United

Krištianas Ronaldas, aštuoniolikmetis, tegalintis pasigirti 25 starto sudėtyje pradėtomis rungtynėmis Portugalijos aukščiausioje lygoje (SuperLiga), buvo perleistas už 12,24 mln svarų sterlingų Anglijos „Manchester United" klubui.

2008 m. su Manchester United tapo UEFA Čempionų lygos nugalėtoju.

### Real Madrid CF

2009 m. už 80 milijonų svarų sterlingų (arba 94 mln. eurų) sumą perėjo į Madrido „Real" klubą ir tapo brangiausiu futbolininku pasaulio istorijoje. Jis tapo visų laikų rezultatyviausiu (per sezoną) Madrido klubo žaidėju ir pagerino La Liga rezultatyvumo rekordą (40 įvarčių per sezoną).

### Juventus FC

2018 m. Krištianas Ronaldas perėjo į „Juventus" už 100 milijonų eurų sumą.

Savo pirmąjį įvartį Italijoje puolėjas pelnė ketvirtose Serie A rungtynėse su „Sassuolo". Šiose rungtynėse portugalas pelnė 2 įvarčius ir savo karjeroje pasiekė 400 įvarčių klubuose ribą.

2018 m. gruodžio 1 d. portugalas pelnė 10-ąjį įvartį Serie A lygoje ir tapo pirmuoju „Juventus" žaidėju nuo 1957 m. kuris per pirmas 14 rungtynių pelnė 10 įvarčių.

2020 m. vasario 22 d. portugalas pakartojo Serie A rekordą, įmušdamas įvarčius 11 rungtynių iš eilės. Šiuo rekordu jis dalinasi su Gabriel Batistuta ir Fabio Quagliarella. Tuo pačiu šios rungtynės K. Ronaldui buvo 1000-tosios klubinėje karjeroje.

### Manchester United

2021 m. rugpjūčio 27 d. portugalas sugrįžo į „Manchester United" komandą. 2022 m. lapkričio 22 d. netrukus po kontroversiško interviu, per kurį K. Ronaldas kritikavo klubą ir tvirtino nejaučiąs jokios pagarbos vyriausiajam komandos treneriui, paskelbta, kad kontraktas abipusiu susitarimu nutraukiamas.

### Al-Nassr

2022 m. gruodžio 30 d. Saudo Arabijos klubas „Al-Nassr FC" pasirašė su žaidėju sutartį iki 2025 m. Manoma, kad žaidėjas uždirbs 200 milijonų eurų per metus – tai yra didžiausias futbolininko atlyginimas istorijoje.

Oficialiose rungtynėse žaidėjas debiutavo 2023 m. sausio 22 d. ir žaidė visas 90 minučių.

2023 m. vasario 9 d. rungtynėse prieš „Al-Wehda" komandą portugalas pelnė visus 4 komandos įvarčius ir padėjo pasiekti pergalę 4-0. Pirmasis iš šių įvarčių žaidėjui buvo 500-asis karjeros klubinis įvartis.

Pirmajį sezoną su „Al-Nassr FC" klubu portugalas baigė 2 lygos vietoje.

2023 m. vasarą „Al-Nassr FC" klubas pateko į Arabijos klubų taurės važybų finalą. Rugpjūčio 12 d. finalo rungtynėse su „Al-Hilal FC" K. Ronaldas pelnė abu klubo įvarčius ir padėjo pirmą kartą istorijoje „Al-Nassr FC" tapti taurės čempionais.

2023 m. spalio 2 d. portugalas įmušė pirmąjį savo įvartį AFC čempionų lygoje, rungtynėse prieš „Istiklol Dušanbe".

### Portugalijos rinktinė

Nacionalinėje komandoje žaidžia nuo 2003 m. rugpjūčio 20 d. Nuo to laiko jis dalyvavo visuose pasaulio ir Europos čempionatuose ir buvo Portugalijos rinktinės lyderis, o vėliau (nuo 2007 m.) ir kapitonas.

2014 m. Krištianas Ronaldas aplenkė Luišą Figo pagal sužaistų rinktinėje rungtynių skaičių bei Pauletą, kaip rezultatyviausią rinktinės žaidėją. Jis taip pat tapo pirmuoju portugalu, žaidusiu 3 pasaulio čempionatuose ir visuose įmušusiu bent po įvartį. Ypač sėkmingas Ronaldui buvo 2016 m. Europos čempionatas: jis tapo daugiausiai Europos čempionatuose sužaidusiu futbolininku, susilygino su Mišeliu Platini pagal įmuštų Europos čempionatuose įvarčių skaičių (9) ir tapo Europos čempionu. Tiesa, Ronaldas finale žaidė tik 25 minutes, kai po susidūrimo su prancūzu Dimitriu Pajė gavo traumą ir buvo priverstas palikti aikštę.

2016 m. žaidėjo garbei pavadintas Madeiros oro uostas.

2019 m. rugsėjo 10 d. Vilniuje K. Ronaldas įmušė 4 įvarčius į Lietuvos rinktinės vartus XVI Europos futbolo čempionato atrankos rungtynėse. Tokiu būdu žaidėjas tapo rezultatyviausiu Europos futbolo čempionato atrankų istorijoje, su 25 įvarčiais aplenkęs Robbie Keane.

2019 m. lapkričio 14 d. pelnė tris įvarčius į Lietuvos rinktinės vartus.

2020 m. pradžioje portugalo „Instagram" profilio sekėjų skaičius pasaulyje perkopė 200 milijonų ir jis tapo pirmuoju žmogumi, pasiekusiu šį rodiklį.

2021 m. birželio 15 d. portugalas įmušė du įvarčius pirmose Portugalijos XVI Europos futbolo čempionato rungtynėse su Vengrija ir tapo visų laikų Europos čempionatų rezultatyviausiu žaidėju su 11 įvarčių. Taip pat K. Ronaldas tapo pirmuoju žaidėju, pelniusiu įvarčius penkiuose Europos čempionatuose iš eilės.

2021 m. rugsėjo 1 d. rungtynėse su Airija portugalas įmušė 2 įvarčius ir tapo visų laikų rezultatyviausiu žaidėju su 111 įvarčių.

2022 m. lapkričio 24 d. 2022 m. pasaulio čempionato rungtynėse su Gana įmušęs įvartį K. Ronaldas tapo pirmuoju vyru futbolininku, įmušusiu bent po įvartį 5 skirtinguose pasaulio čempionatuose.

2022 m. pasaulio čempionato aštuntfinalio rungtynėse su Šveicarija K. Ronaldas rungtynes pradėjo ant atsarginių žaidėjų suolelio ir tai buvo pirmas kartas, kai Portugalijos rinktinė nepradėjo tarptautinių turnyrų rungtynių su K. Ronaldu starte nuo 2008 m. Europos futbolo čempionato.

2023 m. kovo 23 d. XVII Europos futbolo čempionato atrankos rungtynėse su Lichtenšteinu portugalas įmušė 2 įvarčius bei už šalį sužaidė 197-tąsias rungtynes – taip tapęs šio pasiekimo rekordininku futbolo istorijoje.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Vokietija 2006 | 4 vieta | 6 | 1 | 1 | 0 | 0 |
| Pietų Afrika 2010 | aštuntfinalis | 4 | 1 | 1 | 0 | 0 |
| Brazilija 2014 | I etapas | 3 | 1 | 0 | 0 | 0 |
| Rusija 2018 | aštuntfinalis | 4 | 4 | 2 | 0 | 0 |
| Kataras 2022 | ketvirtfinalis | 5 | 1 | 0 | 0 | 0 |
| **Žemyno čempionatai** |
| Portugalija 2004 | 2 vieta | 6 | 2 | 1 | 0 | 0 |
| Austrija-Šveicarija 2008 | ketvirtfinalis | 3 | 1 | 0 | 0 | 0 |
| Lenkija-Ukraina 2012 | pusfinalis | 5 | 3 | 1 | 0 | 0 |
| Prancūzija 2016 | 1 vieta | 7 | 3 | 1 | 0 | 0 |
| Europa 2020 | aštuntfinalis | 4 | 5 | 0 | 0 | 0 |

Laimėjimai
----------

Klubiniai
* Premier League: 2006–2007, 2007–2008, 2008–2009
* FA Cup: 2003–2004
* League Cup: 2005–2006, 2008–2009
* FA Community Shield: 2007
* UEFA Čempionų Lyga: 2007–2008, 2013–2014, 2015–2016, 2016–2017, 2017–2018
* FIFA pasaulio klubų taurė: 2004, 2014
* Copa del Rey: 2010–2011, 2013–2014
* La Liga: 2011–2012, 2016–2017
* Serie A nugalėtojas: 2018–2019
* Italijos futbolo supertaurės laimėtojas: 2018
* Arabijos klubų čempionų taurės laimėtojas: 2023

Portugalija Portugalija
* 2016 m. Europos futbolo čempionatas čempionas
* UEFA Tautų lyga: 2018–2019 m. čempionas

Asmeniniai
* Auksinis batelis:2006–2007, 2007–2008, 2010–2011, 2013–2014
* Ballon d'Or: 2008, 2013, 2014, 2016, 2017.
* FIFA geriausias metų žaidėjas: 2016, 2017.
* Premier League auksinis batelis: 2007–2008
* La Liga rezultatyviausias žaidėjas: 2010–2011, 2013–14, 2014–2015
* Geriausias Serie A žaidėjas: 2019

Šaltiniai
---------

1. ↑  Cristiano Ronaldo profilis svetainėje National-Football-Teams.com
2. ↑
3. ↑
4. ↑  Cristiano Ronaldo Scores His Maiden Serie A Goal For Juventus
5. ↑  Unbeaten Serie A leaders Juventus went 11 points clear
6. ↑  Cristiano Ronaldo has scored 21 goals in 21 Serie A appearances this season
7. ↑  Cristiano Ronaldo: Man Utd 'reach agreement' to re-sign Juventus forward
8. ↑  *Cristiano Ronaldo to leave Manchester United with immediate effect*. BBC. Nuoroda tikrinta 2022-11-22.
9. ↑  „Cristiano Ronaldo: Former Manchester United forward signs for Saudi Arabian club Al-Nassr". *Sky Sports*. 30 December 2022. Nuoroda tikrinta 30 December 2022.
10. ↑  Díaz, José Félix. „Cristiano Ronaldo signs for Saudi Arabian club Al Nassr". *Marca*.
11. ↑  Romano, Fabrizio (30 December 2022). „Cristiano Ronaldo completes deal to join Saudi Arabian club Al Nassr". *The Guardian*. Nuoroda tikrinta 30 December 2022.
12. ↑  „Cristiano Ronaldo joins Saudi Arabian side Al Nassr until 2025". *BBC Sport*. 30 December 2022. Nuoroda tikrinta 30 December 2022.
13. ↑  „Cristiano Ronaldo: Portugal forward makes competitive debut in Al Nassr win". *BBC Sport*. 22 January 2023. Nuoroda tikrinta 23 January 2023.
14. ↑  Summerscales, Robert (9 February 2023). „Cristiano Ronaldo Scores 500th Career League Goal With First From Open Play For Al Nassr". *Si.com*. Nuoroda tikrinta 9 February 2023.
15. ↑  „Cristiano Ronaldo scorsto pass 500 in club career". *CNN*. 9 February 2023. Nuoroda tikrinta 9 February 2023.
16. ↑  Cristiano Ronaldo ends Al-Nassr season without a trophy after losing out on league title
17. ↑  Cristiano Ronaldo Wins First Trophy Since 2021 After Scoring Two Goals For 10-Man Al Nassr In Arab Club Champions Cup Final
18. ↑  Church, Michael (2023-10-02). „Ronaldo sparks fightback as Al-Nassr given Asian Champions League scare". *Reuters*.
19. ↑  Madeira airport renamed after Cristiano Ronaldo
20. ↑  CR7, altro record da fenomeno: ne fa 4 in Lituania, nessuno come lui nelle qualificazioni europee
21. ↑
22. ↑  Pirmas toks pasaulyje: C.Ronaldo tapo „Instagram" karaliumi
23. ↑  Comparing Cristiano Ronaldo with the other European Championship sharp-shooters
24. ↑  Cristiano Ronaldo becomes top scorer in European Championship history
25. ↑  World Cup qualifying: Portugal 2-1 Republic of Ireland – late Ronaldo double delivers dramatic win for Portugal
26. ↑  Portugal’s Cristiano Ronaldo becomes first male player to score in 5 World Cups
27. ↑  2022 World Cup: Cristiano Ronaldo Benched Against Switzerland
28. ↑  Ronaldo at the double as Portugal beat Liechtenstein 4-0 in the Euro 2024 qualifiers
29. ↑  eurosport.com
30. ↑  The Telegraph
31. ↑  The Guardian

Nuorodos
--------

|  |  |
| --- | --- |
|  | **Vikiteka: Cristiano Ronaldo** – vaizdinė ir garsinė medžiaga  |

* soccerway.com
* national-football-teams.com
* transfermarkt.com
* fussballdaten.de
* worldfootball.net